4. ΠΡΟΕΔΡΙΚΟΝ ΔΙΑΤΑΓΜΑ της 19/22 Απρ. 1932 Περί ιδρύσεως γραφείων ναυτικής εργασίας εν Σύρω και Χίω. Το ανωτέρω Δ/μα, καίτοι κατηργήθη δια του άρθρ. 14 Π.Δ. 10/12 Οκτ. 1933, παρατίθεται διότι αναφέρονται εις αυτό μεταγενέστερα Δ/τα. Άρθρ.1.-Συνιστώνται εν Σύρω και Χίω γραφεία ναυτικής εργασίας, σκοπόν έχοντα την μέριμναν της ευρεύσεως εργασίας εις τους εργάτας θαλάσσης, ως και την υπόδειξιν και λήψιν των ενδεικνυομένων μέτρων προς ισορρόπησιν της προσφοράς και ζητήσεως εν τη ναυτική εργασία. Άρθρ.2.-Η αρμοδιότης και λειτουργία των γραφείων ναυτικής εργασίας Σύρου και Χίου είναι η αυτή προς την του γραφείου ναυτικής εργασίας Πειραιώς, ως αύτη διαγράφεται εις το από 31 Ιουλ. 1930 Δ/μα «περί λειτουργίας του εν Πειραιεί γραφείου Ναυτικής Εργασίας». Άρθρ.3.-1.Η διεύθυνσις των γραφείων ναυτικής εργασίας Σύρου και Χίου ανατίθεται εις τους λιμενάρχας Σύρου και Χίου. 2.(Εν ελλείψει των κατά το άρθρ. 3 του ανωτέρω Δ/τος μετεχόντων της συμβουλευτικής επιτροπής εφοπλιστών της φορτηγού και επιβατηγού ναυτιλίας, ορίζονται δι’ αποφάσεως του Υπουργού των Ναυτικών, ως αντιπρόσωποι αυτών, υπό της ενώσεως των ελλήνων εφοπλιστών, υποδεικνυόμενα ή ελευθέρως υπό του Υπουργού εκλεγόμενα, άλλα ειδικά πρόσωπα). Η παρ. 2 δεν ισχύει μετά τον κατωτ. Α.Ν. 192/1936. 